જૂનાગઢ: એક તરફ જ્યારે કેપ્ટન હાર્વે જોન્સ રાજકોટ ખાતે જૂનાગઢનાં દિવાન શાહનવાઝખાન ભુટ્ટોનો પત્ર રિજીયોનલ કમિશ્નર નિલમભાઇ બુચને વંચાવી રહ્યા હતા. એ વખતે જૂનાગઢમાં શું બન્યું જૂનાગઢની આરઝી હકૂમતનાં સંભારણા ગ્રંથમાં પાના નં. 95 માં દર્શાવ્યા મુજબ તા. 8 નવેમ્બરે ભુટ્ટોએ બીજા દિવસે પ્રસિદ્ધ કરવાની પ્રેસ કોમ્યુનિક તૈયાર કરી. અને પછી કોઇને જાણ કર્યા વિના પોતે કેશોદ એરપોર્ટથી પાકિસ્તાનનાં કરાંચી નાસી ગયો. બીજા દિવસે તા. 9 નવે. 1947નાં રોજ નિલમભાઇ બુચ અને કાઠિયાવાડ ડિફેન્સ ફોર્સના કમાન્ડીંગ અોફિસર બ્રિગેડિયર ગુરૂદયાલસિંઘ પોતાનાં જવાનો સાથે જૂનાગઢ આવી પહોંચ્યા.